Page:O tell me the way for to woo.pdf/7

7 Until the latest hour of time,

When music a‘ her power shall tine,

Each hill, and dale, and grove, shall ring

Wi’ bonnie Daintie Davie.

O, Daintie Davie, &c.

MY KIMMER AND I.

Kimmer and I were groom and bride,

We had twa pint stoups at our bedside;

Sax times fu’ and sax times dry,

And raise for drouth—my Kimmer and I.

My Kimmer and I gade to the fair,

Wi‘ twal pund Scots in sarking to ware,

But we drank the gude brown hawkie dry,

And sarkless hame came Kimmer and I.

My Kimmer and I gade to the town,

For wedding breeks and a wedding gown;

But the sleekit auld priest he wat our eye

In sackcloth gowns—my Kimmer and I.

My Kimmer and I maun tak the beuk,

Wi’ a twal pint stoup in our pint neuk;

Ere the psalm be done, the dish is dry,

And drouthelie pray my Kimmer and I.

My Kimmer and I are scant o’ claes,

Wi soups o' drink and soups o’ brose;

But late we rise and soon gae lie,

And cantilie live—my Kimmer and I.